OpenLLM-France/wikimedia huggingface dataset:
# Portaveu

Un portaveu o portantveu és el responsable dins d'una organització per a dirigir-se als mitjans de comunicació. Pot ser el president, el conseller delegat, el director de relacions públiques, un periodista o un altre membre designat per l'organització per aquesta tasca. Els partits polítics i els grups parlamentaris també tenen portaveus que s'encarreguen d'establir la posició del seu grup en una determinada qüestió.

## Referències

* ↑ «Diccionari de sinònims: portaveu.». Softcatalà. [Consulta: 21 novembre 2024].
* ↑ «El portaveu de Vox que parla en castellà al Consell i en català de síndries». Ara Balears, 29-05-2024. [Consulta: 21 novembre 2024].
* ↑ A.Puig, I. Casellas /. «Paneque serà portaveu del govern d'Illa i assumirà Territori, Habitatge i Transició Ecològica». El Punt Avui, 11-08-2024. [Consulta: 21 novembre 2024].
# Vall del Marne

La Vall del Marne (Val-de-Marne (francès)) és un departament francès a l'àrea metropolitana de París. Pren el seu nom del riu Marne, que travessa el seu territori. Vall del Marne forma part de la regió de l'Illa de França. Limita amb els departaments de Sena Saint-Denis, Sena i Marne, Essonne, Alts del Sena i París, tots ells pertanyents a l'Illa de França.
Els departaments de Vall del Marne, Alts del Sena i Sena Saint-Denis formen l'anomenada petite couronne de Paris, que és com es coneix l'àrea metropolitana més propera a la capital de França.

## Història

El departament de Vall del Marne fou creat l'1 de gener de 1968 en aplicació de la Llei de 10 de juliol de 1964, i de conformitat amb el Decret d'aplicació de 25 de febrer de 1965, a partir de la zona sud-est de l'antic departament del Sena (29 municipis) i una petita porció del departament de Sena i Oise (18 municipis).

## Política

El Consell General de la Vall del Marne està controlat per l'esquerra, que hi té la majoria absoluta. El president del Consell General és Christian Favier, del Partit Comunista Francès, partit al poder en aquest departament des de l'any 1976. Actualment, el PCF governa en coalició amb el Partit Socialista (PS).
Els membres del Consell General, anomenats consellers generals, són escollits per un mandat de 6 anys. Ara bé, no tots els cantons celebren eleccions alhora, sinó que una meitat dels cantons les celebra en una data, i l'altra meitat les celebra 3 anys més tard. Així, cada 3 anys, es renova parcialment el Consell General de la Vall del Marne.
L'escrutini es fa seguint el mateix sistema que regeix per a les eleccions legislatives: majoritari uninominal a dues voltes. Per a poder passar a la segona volta, cal obtenir el vot del 10% dels inscrits. Un candidat podrà sortir elegit conseller general des de la primera volta si hi aconsegueix la majoria absoluta dels vots emesos i com a mínim el vot del 25% dels inscrits al cens electoral.
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Unió per un Moviment Popular (UMP): 22 consellers generals
* Partit Comunista Francès (PCF): 16 consellers generals
* Partit Socialista (PS): 8 consellers generals
* Unió per a la Democràcia Francesa (UDF): 1 conseller general
* No-adscrits d'esquerra: 1 conseller general
* Independents: 1 conseller general

## Vegeu també

* Llista de municipis de la Vall del Marne
* Llista dels cantons de la Vall del Marne

## Notes

* ↑ esadir.cat

## Enllaços externs

* Consell General de la Vall del Marne Arxivat 2011-02-23 a Wayback Machine. (francès)
# Broadcom

Broadcom (abans Avago Technologies) és una empresa dels EUA que dissenya, desenvolupa i comercialitza productes electrònics basats en tecnologies de semiconductors digitals i analògics. Té quatre mercats primaris : infraestructura cablejada, comunicacions sense fils, servei d'emmagatzemament empresarial i industrial.

## Història

* 1961 : creació com a divisió semiconductors de Hewlett-Packard.
* 1999 : aquesta part s'anomena Avago Technologies.
* 2015 : Avago Technologies compra Broadcom i es reanomena Broadcom Limited.
* 2017 : anunci d'intenció de compra de Qualcomm.

## Productes

Productes principals :
* Modems Broadband, Wideband ADC/DACs, Custom DSP & ARM CPUs, Wi-Fi/Bluetooth/GPS, sistemes de cable i fibra òptica PHYs, Switching Fabrics, Analog & DSP SerDes, FBAR & RF Front-Ends, SAS/SATA/FC/PCIe/Read-Channel, VCSEL/DFB Optics, Sensat Òptic.

## Referències

* ↑ «AVGO : Summary for Broadcom Limited - Ordinary Sha - Yahoo Finance» (en anglès). https://finance.yahoo.com.+[Consulta: 6 novembre 2017].
* ↑ «Broadcom Limited Ordinary Shares (AVGO)» (en anglès). http://www.nasdaq.com.+[Consulta: 6 novembre 2017].
* ↑ «AVGO:NASDAQ GS Stock Quote - Broadcom Ltd» (en anglès). https://www.bloomberg.com.+[Consulta: 6 novembre 2017].
* ↑ «Broadcom Launches $103 Billion Bid for Qualcomm | EE Times» (en anglès). https://www.eetimes.com.+[Consulta: 6 novembre 2017].

## Vegeu també

* Empreses del sector: Qualcomm, MediaTek, Texas Instruments, NXP, Intel, Microchip Technology, Silicon Labs, Cypress Semiconductor, STMicroelectronics, Allwinner.
# Agustí Rius i Borrell

Agustí Rius i Borrell (Sabadell, 30 de gener de 1837 - Barcelona, 21 de febrer de 1912) fou un mestre i pedagog català.

## Biografia

Fill d'una família de teixidors, va seguir estudis de mestre elemental i superior a l'Escola Normal de Barcelona, entre 1854 i 1858. Un any més tard, va obtenir el títol de mestre i fundà a Sabadell l'Escola Superior, de la qual va ser professor. Tenia molt d'interès pel nivell cultural dels obrers, per la qual cosa va impartir classes a l‘Institut Industrial sabadellenc durant els cursos 1863-1864 i 1864-1875. Va crear la primera escola medicopedagògica d'Espanya i el 1872 va esdevenir mestre i director de les escoles municipals de Barcelona. Es casà amb Adelaida Tarragó, amb qui va tenir dues filles i un fill, el metge Agustí Rius i Tarragó, autor de la Topografía médica de Sabadell, del 1914. El 1885 va trobar casualment en una masia de Castellar del Vallès la primera edició de l'obra de Baldiri Reixac Instruccions per la ensenyança de minyons (1748), de la qual Borrell en va fer l'estudi pedagògic i que publicà un any més tard.
Agustí Rius va escriure prop d'una vintena d'obres pedagògiques –deu per a infants, vuit per a professors–; dues monografies sabadellenques i un estudi de la llengua catalana, a part de nombrosos articles a revistes pedagògiques i diaris de l'època. Cal destacar les obres pedagògiques: Tractat d'educació escolar, Cartes a un nou mestre, Pedagogia o tractat d'educació escolar i Primer libro de lectura (1910), del qual se'n van vendre 150.000 exemplars en cinquanta anys. I d'història local: Guia històrica, estadística i geogràfica de Sabadell (en col·laboració amb el cronista Josep Sardà). El 1902, després d'ensenyar durant 45 anys obligatòriament en castellà nens de parla catalana, va reivindicar, amb diversos articles a La Veu de Catalunya, que l'ensenyament es fes en català. Poc abans de morir va deixar escrita una Gramàtica catalana, que constitueix un valuós document històric inèdit, que compara la llengua catalana i la castellana. Pòstumament, el 1928 la Biblioteca Sabadellenca li va editar la monografia Sabadell.
El dia 7 de juliol de 1912, la Societat Barcelonina d'Amics de la Instrucció va reunir importants personalitats de la cultura i de l'ensenyament per rendir homenatge pòstum a un "cèlebre mestre català: Agustí Rius i Borrell". Pocs dies després, l'Ajuntament de Sabadell acordava posar el nom de Mestre Rius al primer carrer que s'obrís a la ciutat, vial existent encara avui al centre de la ciutat.

## Referències

* ↑ José Manuel Bujanda Arizmendi. «Agustí Rius i Borrell, pedagogo». Diariovasco.com. [Consulta: 30 gener 2014].
* 1 2 3 4 Benet del Rincón i Igea. «L'aportació pedagògica del mestre Rius». 1999. [Consulta: 31 gener 2014].
* ↑ «Agustí Rius i Borrell 1837-1912». Llibreria Pedagògica. Arxivat de l'original el 3 de març 2016. [Consulta: 31 gener 2014].
* 1 2 3 Nomen. «Carrer del Mestre Rius». Ajuntament de Sabadell. [Consulta: 3 juny 2016].

## Enllaços externs

* El carrer del Mestre Rius en el nomenclàtor de Sabadell
# Lone Aagesen

Lone Aagesen (1967) és una botànica danesa. Va treballar en l'Institut Botànic de Gothersgade, en la Universitat de Copenhaguen des d'on es va traslladar a l'Argentina, a l'Institut de Botànica Darwinion, San Isidro a Buenos Aires.

## Algunes publicacions

L'abreviatura «Aagesen» s'empra per indicar Lone Aagesen com a autoritat en la descripció i classificació científica dels vegetals.
* a.m. Cialdella, l.m. Giussani, lone Aagesen, f.o. Zuloaga, o. Morrone. 2003. A Phylogeny of Piptochaetium (Poaceae: Pooideae: Stipeae) and Related Genera Based on a Combined Analysis Including Trnl-f, Rpl16, and Morphology. Systematic Botany 28, gener 2003
* lone Aagesen, m. Manso. 2003. The Phylogeny of the Alstroemeriaceae, Based on Morphology, rps16 Intron, and rbcL Sequence Data. Systematic Botany 28, gener 2003
* -------------------. 2001. Three Contributions Using DNA Sequence Data in Phylogenetic Analyses at Lower Taxonomic Levels. Editor Botanisk Institut, Det naturvidenskabelige Fakultet, Københavns Universitet, 136 pp.
* r.d. Tortosa, lone Aagesen, g.m. Tourn. 1996. Morphological studies in the tribe Colletieae (Rhamnaceae): analysis of architecture and inflorescences. Bot. J. of the Linnean Soc. 122 (4 desembre 1996): 353-367

## Referències

* ↑ «Ver Autor LONE AAGESEN». [Consulta: 21 novembre 2024].
* ↑ «International Plant Names Index». [Consulta: 21 novembre 2024].
# Vattenfall Cyclassics 2013

La Vattenfall Cyclassics 2013 va ser la 18a edició de la cursa ciclista Vattenfall Cyclassics. Es va disputar el diumenge 25 d'agost de 2013 en un recorregut de 246 km, amb origen i final a Hamburg.
La victòria fou per l'alemany John Degenkolb (Argos-Shimano), que s'imposà a l'esprint al també alemany André Greipel (Lotto-Belisol) i al noruec Alexander Kristoff (Team Katusha).

## Equips participants

En la cursa hi prenen part 21 equips de 8 ciclistes cadascun, els 19 World Tour i 2 equips continentals professionals:
| Núm. | Codi | Equip |
| 1-8 | FDJ | FDJ |
| 11-18 | LTB | Lotto-Belisol |
| 21-28 | RLT | RadioShack-Nissan |
| 31-38 | SKY | Team Sky |
| 41-48 | MOV | Movistar Team |
| 51-58 | KAT | Team Katusha |
| 61-68 | AST | Astana Qazaqstan Team |
| 71-77 | TST | Team Saxo-Tinkoff |
| 81-88 | OPQ | Omega Pharma-Quick Step |
| 91-98 | GRS | Garmin-Sharp |
| 101-108 | BEL | Belkin Pro Cycling Team |
| Núm. | Codi | Equip |
| 111-118 | BMC | BMC Racing Team |
| 121-126 | CAN | Cannondale |
| 131-138 | ALM | AG2R La Mondiale |
| 141-148 | LAM | Lampre-Merida |
| 151-158 | OGE | Orica-GreenEDGE |
| 161-168 | EUS | Euskaltel–Euskadi |
| 171-177 | ARG | Argos-Shimano |
| 181-188 | VCD | Vacansoleil-DCM |
| 191-198 | TNE | NetApp-Endura |
| 201-208 | MTN | MTN-Qhubeka |

## Classificació final

| | Ciclista | Equip | Temps | Punts UCI |
| 1 | John Degenkolb (GER) | Argos-Shimano | 5h 45' 15" | 80 |
| 2 | André Greipel (GER) | Lotto-Belisol | m.t | 60 |
| 3 | Alexander Kristoff (NOR) | Team Katusha | m.t | 50 |
| 4 | José Joaquín Rojas (ESP) | Movistar Team | m.t | 40 |
| 5 | Elia Viviani (ITA) | Cannondale | m.t | 30 |
| 6 | Boy van Poppel (NED) | Vacansoleil-DCM | m.t | 22 |
| 7 | Nikolas Maes (BEL) | Omega Pharma-Quick Step | m.t | 14 |
| 8 | Thor Hushovd (NOR) | BMC Racing Team | m.t | 10 |
| 9 | Matti Breschel (DEN) | Team Saxo-Tinkoff | m.t | 6 |
| 10 | Arnaud Démare (FRA) | FDJ | m.t | 2 |

## Referències

* ↑ «Profi-Teams».
* ↑ «Vattenfall Cyclassics 2013. Starterliste | Liste des Départ». Vattenfall Cyclassics. [Consulta: 28 agost 2013].
* ↑ «Results Vattenfall Cyclassics (GER/UWT) - 2013». uciprotour.com. Unió Ciclista Internacional. Arxivat de l'original el 4 de febrer 2013. [Consulta: 28 agost 2013].

## Enllaços externs

* Web oficial de la cursa Arxivat 2011-04-23 a Wayback Machine.
# Bernat I d'Entença

Bernat I d'Entença fou senyor de la baronia d'Entença. Fill de Berenguer III d'Entença, va tenir dos fills:
* Berenguer IV d'Entença
* Gombau d'Entença

## Referències

* ↑ «Gran Enciclopèdia Catalana: Entença».
# Velòdrom de Vincennes

El Velòdrom de Vincennes (oficialment Vélodrome Jacques Anquetil - La Cipale) és un estadi situat a Vincennes, prop de París, França.

## Història

Inicialment construït com a velòdrom el 1894, es convertí en la seu principal dels Jocs Olímpics de 1900, ja que s'hi celebrà la cerimònia d'obertura. Amb tot, les proves de pista i camp es disputaren al Racing Club de França. Les proves que es van disputar en aquest velòdrom foren el ciclisme, el cricket, el rugbi, el futbol i la gimnàstica.
L'estadi fou emprat novament durant els Jocs Olímpics de 1924 per a les proves de ciclisme i futbol.
A més a més, fou el lloc d'arribada de l'etapa final del Tour de França entre 1968 i 1974, anys dominats pel belga Eddy Merckx.

## L'estadi en l'actualitat

Actualment a l'estadi s'hi disputen partits de futbol i rugbi.

## Referències

* ↑ John E. Findling, Kimberly D. Pelle, Encyclopedia of the modern Olympic movement. Greenwood Press: 2004, p.30.
* ↑ 1900 Summer Olympics official report. Arxivat 2008-05-28 a Wayback Machine. pp. 15-16. Accessed 14 November 2010. (francès)
* ↑ 1924 Summer Olympics official report. Arxivat 2011-05-05 a Wayback Machine. pp. 200-217. Accessed 28 September 2011. (francès)
* ↑ Adrien Hemard. Tour de France 2021 : le vélodrome de la Cipale, l'autre arrivée mythique de la Grande Boucle. France Info, 18 juillet 2021. Lire en ligne

## Enllaços externs

* (francès) Història del Velòdrom Arxivat 2006-02-21 a Wayback Machine.
# Vementry

Vementry (en nòrdic antic Vemunðarey) és una illa localitzada en l'arxipèlag de les Shetland, a Escòcia. L'illa es troba localitzada al nord de la costa oest de l'illa Mainland i al sud de Muckle Roe. L'illa ocupa una superfície de 59 hectàrees i la seva altitud màxima sobre el nivell del mar és de 42 metres.
L'illa està deshabitada. L'illa és coneguda per albergar cairns ben preservats i emplaçaments de tir de la Primera Guerra Mundial. No hi ha servei regular de ferry a Vementry.

## Referències

* ↑ Anderson, Joseph (Ed.) (1893) Orkneyinga Saga. Translated by Jón A. Hjaltalin & Gilbert Goudie. Edinburgh. James Thin and Mercat Press (1990 reprint). ISBN 0-901824-25-9
* 1 2 Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ "Vementry" Arxivat 2013-10-02 a Wayback Machine.. RCAHMS. Retrieved 27 September 2013.
# Venta de la Punta

La Venta de la Punta és un petit llogaret del municipi d'Ulldecona, al sud de Catalunya a la comarca del Montsià.
Aquest nucli està situat a una altitud de 248 m sobre el nivell del mar, a la plana limitada per els Ports de Beseit i la Serra de Godall. Es troba no gaire lluny d'Els Valentins, a la vora de la carretera que passava pel barri d'el Castell i anava a Tortosa. Actualment es troba a la part nord de la carretera que uneix La Sénia amb La Galera.
Antigament hi havia una fonda per als viatgers on molts vianants que anaven de Tortosa al Maestrat s'aturaven per passar la nit.
Actualment hi ha una casa deshabitada al nord de la cruïlla en prou bon estat. A l'altra banda del camí rural que va vers els Ports hi ha també unes ruïnes de cases antigues. El conjunt no ha estat mai gaire gran.
Al municipi de Santa Bàrbara hi ha un hotel-restaurant modern que duu el mateix nom.

## Bibliografia

* Ulldecona, Història i Territori, bib. Cruïlla, eds. Onada

## Enllaços externs

* Ulldecona - Altres indrets del terme Arxivat 2023-06-21 a Wayback Machine.
# Belgrade GP Woman Tour

El Belgrade GP Woman Tour és una cursa femenina de ciclisme d'un dia que es celebra a Sèrbia des de l'any 2021. La primera edició tingué un pròleg i dues etapes, per després passar a dues etapes i l'any 2024 fou una cursa d'un dia. Està integrada dins el calendari femení de l'UCI com a cursa de categoria 1.2 del del 2024, anteriorment 2.2. Es disputa anualment a Belgrad. La primera vencedora fou la polonesa Agnieszka Skalniak-Sójka.

## Palmarès

| Any | Vencedor | Segon | Tercer |
| 2021 | Agnieszka Skalniak-Sójka | Dominika Włodarczyk | Lucja Pietrzak |
| 2022 | suspesa | suspesa | suspesa |
| 2023 | Nikola Bajgerová | Olga Wankiewicz | Olga Shekel |
| 2024 | Hanna Tserakh | Petra Zsanko | Lara Crestanello |

## Referències

* ↑ «“Belgrade G.P. Woman Tour”: vittoria di Hanna Tserakh» (en italià). pedalerosa, 14-05-2024. [Consulta: 21 novembre 2024].
* ↑ «Belgrade GP Woman Tour 2021: Agnieszka Skalniak-Sójka wygrywa cały wyścig» (en polonès). naszosie, 13-06-2021. [Consulta: 21 novembre 2024].

## Enllaços externs

* Belgrade GP Woman Tour - Lloc web oficial
# Club Aurora

El Club Aurora és un club de futbol, bolivià de la ciutat de Cochabamba.

## Història

El Club Aurora va ser fundat el 27 de maig de 1935.

## Jugadors destacats

* Julio César Baldivieso

## Palmarès

* Campionat bolivià de futbol:
** 1963, 2008-C
* Copa Simón Bolívar (segona divisió):
** 2002, 2016–17

## Referències

* ↑ «Aurora El Equipo del Pueblo». www.opinion.com.bo. [Consulta: 5 juliol 2012].
* ↑ «Ratificado el nombre de Equipo del Pueblo». www.opinion.com.bo. [Consulta: 5 juliol 2012].
* ↑ «Historia del Club Aurora». www.clubaurora.com.bo. Arxivat de l'original el 2012-05-26. [Consulta: 12 març 2012].
* ↑ Los Tiempos. «73 años celestes». www.lostiempos.com, 04-11-2008. Arxivat de l'original el 2014-03-12. [Consulta: 12 març 2012].
* 1 2 «Bolivia - Cup Tournaments». rsssf. [Consulta: 16 desembre 2017].
# Sheyla Gutiérrez Ruiz

Sheyla Gutiérrez Ruiz (Varea, 1 de gener de 1994) és una ciclista espanyola, professional des del 2013. Del seu palmarès destaca la Le Samyn des Dames de 2017.

## Palmarès

* 2012
** Campiona d'Espanya júnior en ruta
* 2013
** Campiona d'Espanya sub-23 en ruta
** 1a a la Copa d'Espanya sub-23
* 2014
** Campiona d'Espanya sub-23 en ruta
* 2015
** 1a al Gran Premi de Plumelec-Morbihan
* 2017
** Campiona d'Espanya en ruta
** 1a a Le Samyn des Dames
** Vencedora d'una etapa al Giro d'Itàlia
* 2018
** 1a al Tour de Zhoushan Island
** 1a a la Panorama Guizhou International i vencedora d'una etapa
* 2019
** Campiona d'Espanya de contrarellotge
* 2020
** Vencedora de La Périgord Ladies
* 2022
** Vencedora de dues etapes al Tour de l'Ardecha
* 2024
** Vencedora de La Picto-Charentaise

### Resultats a les Grans Voltes
#### Giro d'Itàlia

* 2016 : 73a posició
* 2017 : 56a posició, vencedora de la 7a etapa
* 2018 : 83a posició
* 2019 : 113a posició
* 2021 : fora de temps (4a étape)
* 2023 : 118a posició

#### Tour de França

* 2022 : 96a posició
* 2023 : 89a posició
* 2024 : no surt a la 8a etapa

#### Volta a Espanya

* 2024 : 66a posició

## Referències

* ↑ «Sheyla Gutiérrez se impone en la prueba belga Le Samyn». mundodeportivo.com, 01-03-2017 [Consulta: 1r març 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Kuching

Kuching és una ciutat de Malàisia, capital de l'estat de Sarawak, situada a la zona occidental de Malàisia Oriental, a l'illa de Borneo. És la setena ciutat a escala nacional. El seu nom significa «ciutat de gats».

## Ciutats agermanades

Kuching està agermanada amb les següents ciutats:
| Alexandria, Egipte Guro-gu, Corea del Sur Johor Bahru, Malàisia Kunming, Xina Pontianak, Indonèsia | Seattle, EUA Xiamen, Xina Jiddah, Aràbia Saudita Zhenjiang, Xina |

## Referències

* ↑ «Malaysia Population 2019». [Consulta: 7 agost 2019].
# Villandiego

Villandiego és una localitat situada en la província de Burgos, comunitat autònoma de Castella i Lleó (Espanya), comarca de Odra-Pisuerga, ajuntament de Sasamón, i a 863m d'altitud. Està molt a prop del Camí de Santiago.
El 2006, tenia 85 habitants, situat a 5,5 km. de la capital del municipi Sasamón, situat en un encreuament de camins que separen: al nord a Olmillos, per la A-231; la sud cap a Iglesias i la A-62; a l'est cap a Yudego i Citores, i a l'oest a Villasandino passant per Castrillo.
| | Olmillos | |
| Castrillo | | Yudego |
| | Iglesias | |

## Història

El seu nom deriva de la paraula villa de Juan Diego. Villa que formava part, en la seva categoria de pobles sols, del Partit de Castrojeriz, un dels catorze que formaven la Intendència de Burgos, durant el període comprès entre 1785 i 1833, en el Cens de Floridablanca de 1787, jurisdicció de realengo amb alcalde ordinari. Pertenyia a l'antic municipi de Yudego i Villandiego a Castella la Vella en el partit de Castrojeriz codi INE-09479.

## Llocs d'interès

* L'església de Santa Marina, a l'Arciprestazgo de Amaya, depèn de la parròquia de Yudego.
* El molino de Villandiego, situat molt a prop del poble. Es tracta d'un molí de cub.

## Referències

* ↑ Villandiego, a pueblos-espana.org Arxivat 2013-10-31 a Wayback Machine. (castellà)
* ↑ Villandiego a todopueblos.com Arxivat 2013-10-31 a Wayback Machine. (castellà)
* ↑ Óscar Esquivias: «En Villandiego encuentro la concentración para escribir» a Diario de Burgos, 21/8/2013 (castellà)
* ↑ Eduardo Corredera González Historia documentada de Yudego y Villandiego, Caja de Burgos, 1983, 192 pagines, ISBN 84-7009-197-2

## Enllaços externs

* Blog dedicat a Villandiego Arxivat 2013-10-31 a Wayback Machine. (castellà)
* Villandiego a mispueblos.es (castellà)
# Ann-Britt Leyman

Ann-Britt Leyman (Stenungsund, 10 de juny de 1922 - Göteborg, 5 de gener de 2013) va ser una atleta sueca que va competir durant la dècada de 1940. Destacà en el salt de llargada i les curses de velocitat.
El 1948 va prendre part en els Jocs Olímpics de Londres, on va disputar dues proves del programa d'atletisme. Va guanyar la medalla de bronze en la prova del salt de llargada, mentre en els 200 metres quedà eliminada en sèries.
En el seu palmarès també destaquen 15 campionats nacionals: en els 80 metres (1941), 100 metres (1942 a 1944 i 1946 a 1949) i 200 metres (1942 a 1947 i 1949).

## Millors marques

* 100 metres. 12.0" (1948)
* 200 metres. 25.8" (1946)
* Salt de llargada. 5m 58 cm (1948)

## Referències

* 1 2 3 «Ann-Britt Leyman Olympic Results». sports-reference.com. Arxivat de l'original el 17 d'abril 2020. [Consulta: 17 novembre 2019].
* ↑ Ann-Britt Leyman. Comitè Olímpic Suec.
* ↑ Ann-Britt Leyman Arxivat 16 June 2015$^{[Datemismatch]}$ a Wayback Machine.. storagrabbar.se
* ↑ Fitxa a trackfield.brinkster.net
# Gisela Tidholm

Gisela Tidholm (Malmö, 23 de juny de 1930 - Växjö, 6 de maig de 2009) fou una nedadora sueca, especialista en estil lliure, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà dues proves del programa de natació. En els 400 metres lliures quedà eliminada en sèries, mentre en els 4×100 metres lliures fou desqualificada en la final. Dos anys més tard va guanyar la medalla de bronze en els 4×100 metres lliures del Campionat d'Europa de natació que es va disputar a Viena. En aquesta prova formà equip amb Marianne Lundqvist, Elisabeth Ahlgren i Ingegard Fredin.

## Referències

* ↑ Gisela Tidholm a Sports Reference (arxivat)
* ↑ European Swimming Championships (Women). gbrathletics.com
* ↑ «Gisela Thidholm - Sveriges Olympiska Kommitté» (en suec). [Consulta: 6 octubre 2020].